arnastofnun/IGC-2024 huggingface dataset:
Búrfellsgötur

Frá Hæðarenda í Grímsnesi til Gjábakka í Þingvallasveit.

Þetta er leiðin, sem sendiboði Gissurar Þorvaldssonar reið árið 1238 til Sturlu Sighvatssonar, sem kominn var með lið sitt að Hrafnabjörgum í Þingvallasveit. Leiðin er austan Búrfells í Grímsnesi. Hún er sýnd þar á korti Björns Gunnlaugssonar frá 1849 og leifar hennar sjást enn í landinu. Sturla og Gissur riðu frá Hrafnabjörgum og Gjábakka að Apavatni. Síðan fóru þeir um Bakkagötur til Klausturhóla og Hæðarenda og komu þar inn á suðurenda þessarar leiðar á ferð þeirra til Reykja í Ölfusi. Flott væri, að þessar fornu götur yrðu endurvaktar, því að þær eru sagnfræðilega mikilvægar.

Byrjum á þjóðvegi 351 hjá Hæðarenda við Klausturhóla norðan Seyðishóla. Förum til norðurs um Búrfellsgötur austan Búrfells og vestan Bauluvatns norður í Búrfellsdal og áfram norður í vesturjaðri Lyngdalsheiðar um Drift að Gjábakka í Þingvallasveit. Og loks öðru hvoru megin við Heiðargjá norður að eyðibýlinu Hrafnabjörgum.

Við vitum ekki nákvæmlega, hvar þessi leið hefur legið, en gamlar götur eru austan við Búrfell.

20,3 km

Árnessýsla

Nálægar leiðir: Bakkagötur, Álftavatnsvað, Dráttarhlíð, Lyngdalsheiði, Hrafnabjörg, Skógarkot, Prestastígur.

Skrásetjari: Jónas Kristjánsson

Heimild: Örn H. Bjarnason
Sól skín á kaupfélagið

Ekki er von á góðu, þegar þriðjungur þjóðar trúir, að sólin snúist kringum jörðina. Sá þriðjungur getur líka trúað, að hann geti fengið tékka í pósti. Trúað loforðum siðblindra bófa, sem síðan segja loforðin hafa verið skoðanir eða varnaglar. Getur trúað á Hans Ómöguleika. Trúað að matvæli séu óholl eða eitruð í Evrópu. Að eldhaf geisi í Evrópusambandinu og álfan sé að breytast í kaldakol. Heimssýn þessa fólks er Klörubar á Kanarí; það hefur aldrei séð umheiminn, ekki frekar en Guðni. Fávísa fólkið, sem trúir, að sólin snúist um jörðina, trúir líklega að jörðin sé flöt. Og snúist kringum kaupfélagið.
Búlandshöfði

Frá Ólafsvík til Grundarfjarðar á Snæfellsnesi.

Nú er þjóðvegurinn farinn fyrir Búlandshöfða. Þetta er ekki góð reiðleið, mest með eða á bílvegi, fyrst og fremst tengileið milli slóða undir Jökli og slóða um Skógaströnd og fjallvegi þaðan. Utan í Búlandshöfða lá áður mjó gata og hengiflug fyrir neðan. Þarna eru örnefni eins og Líkasteinn og Þrælaskriða. Hjá Þrælaskriðu var gatan varhugaverðust og segir í Eyrbyggju að þar hafi óttaslegnir þrælar steypt sér fyrir björg á flótta.

Um Höfðaskarð lá leið bak við Búlandshöfða. Um hana segir í sóknarlýsingu 1840: “… liggur svonefnt Höfðaskarð uppi á fjallinu, bak við Höfðann, en þar eð báðum megin að er bratt og erfitt upp á það og vegur talsvert lengri hefir þar enn nú ei verið þjóðvegur lagður, þó í viðlögum hafi einstöku sinnum þar með hesta yfir farið.”

Förum frá Ólafsvík austur með þjóðvegi 574, yfir gömlu brúna á Fossá. Þá eftir reiðgötu um Hjallhól, gamlan veg að Bug og með Bugsvaðli að Fróðá, og síðan að eyðibýlunum Klettakoti og Fornu-Fróðá. Svo með þjóðvegi 54 að Geirakoti og Brimilsvöllum, Hrísum og Hrísaá. Fjöruveg er hægt að fara, þegar fjara er, og yfir Helgabrot og inn Mávahlíðarrif að Mávahlíð. Þar tekur við þjóðvegur 54 um Búlandshöfða og meðfram Látravík og Hálsvaðli, sunnan við Kirkjufell að Grundarfirði.

24,3 km

Snæfellsnes-Dalir

Bílvegur

Nálægar leiðir: Ólafsvíkurenni, Jökulháls, Kambsskarð, Fróðárheiði, Bláfeldarskarð.

Skrásetjari: Jónas Kristjánsson

Heimild: Örn H. Bjarnason
Búðarháls

Frá Ármótaseli á Jökuldalsheiði um Búðarháls að þjóðvegi 923 vestan Brúar í Jökuldal.

Miklar minjar eru um eyðibýlið í Ármótaseli, enda var þar búið fram til 1943, þótt það sé í 500 metra hæð. Þar var líka fornbýli og ennfremur að Gilsá, sem er þremur km norðan við Ármótasel. Í Víðirhólum var tvíbýli í 540 metra hæð. Þar eru minjar um áveitur, brunnhús og myllu við Brandslind. Við tjörn skammt vestur frá Búðavatni er eyðibýlið Háls, sem var hæsta byggða ból á Íslandi í 585 metra hæð, áður en það fór í eyði árið 1864.

Byrjum við þjóðveg 1 austan eyðibýlisins Ármótasels á Jökuldalsheiði. Förum til suðvesturs vestan við Kiðufell og áfram suðsuðvestur um Hnauslæki á Víðirhóla. Suður um Búðarháls og Búðarvatn á fjallsbrúnina austan við Hnefil. Förum þar suður brekkurnar að þjóðvegi 923 um Jökuldal. Héðan er stutt að fara með þjóðvegi 923 að Brú á Jökuldal, þar sem leiðir liggja til ýmissa átta.

20,5 km

Austfirðir

Nálægar leiðir: Skjaldklofi, Sænautafell, Buskutjörn, Aðalbólsheiði.

Skrásetjari: Jónas Kristjánsson

Heimild: Herforingjaráðskort
Búðardalur

Frá Skarði í Skarðssveit um Búðardal í Skeggaxlarskarð.

Förum frá Skarði eða Búðardal austur Búðardal, framhjá Hvarfsdal og síðan áfram austur Búðardal og síðan suðaustur dalinn að Víðihjallagili. Austan gilsins förum við norðaustur í Skeggaxlarskarð í 690 metra hæð. Þaðan eru margar leiðir í ýmsa dali.

17,9 km

Snæfellsnes-Dalir

Nálægar leiðir: Skeggaxlarskarð, Hvarfsdalur, Villingadalur, Sælingdalsheiði, Sælingsdalur, Hólafjall, Náttmálahæðir, Skothryggur, Flekkudalur, Skarðið, Þverdalur.

Skrásetjari: Jónas Kristjánsson

Heimild: Útivistarkort
Búðafjöll

Frá Hænsnaveri og Fosslækjaveri suður milli Búðafjalla yfir Sandá að leið um Hrunamannaafrétt.

Byrjum á afleggjara frá Miklumýraleið að Fosslækjarveri. Förum suður vestan megin við Búðaháls og áfram suður milli Fremra og Innra-Búðarfjalls og áfram suður yfir Sandá að leið um Hrunamannaafrétt milli Svínárness og Leppistungna.

12,4 km

Árnessýsla

Skálar:

Fosslækur: N64 34.524 W19 36.144.

Svínárnes: N64 28.223 W19 44.547.

Leppistungur: N64 31.933 W19 29.046.

Skrásetjari: Jónas Kristjánson

Heimild: Kortavefur LH
Búðaós

Frá Görðum í Staðarsveit um Búðaós að Búðum.

Framhald til vesturs af ferðum um Löngufjörur.

Búðaós var lengi helzti kaupstaður Snæfellsness og lagðist verzlun þar niður 1930. Í Eyrbyggju nefnist ósinn Hraunhafnarós. Mikill munur flóðs og fjöru er í ósnum og gott skjól fyrir úthafsöldunni.

Förum frá Görðum í Staðarsveit nokkur hundruð metra meðfram þjóðvegi og gegnum hlið suður í gullna sandfjöru. Síðan vestur eftir gullinfjörunni alla leið að Búðaósi. Förum hundrað metra upp með Búðaósi og svo yfir ósinn ofan við klett, sem er handan við ósinn.

12,4 km

Snæfellsnes-Dalir

Nálægir ferlar: Löngusker, Klettsgata.

Nálægar leiðir: Bláfeldarskarð, Fróðárheiði.

Skrásetjari: Jónas Kristjánsson

Heimild: Jónas Kristjánsson
Buskutjörn

Frá Sænautafellsleið að Brú á Jökuldal.

Veturhús eru frægasta eyðibýlið á Jökuldalsheiði, talin fyrirmynd Halldórs Laxness að Sumarhúsum. Þar var búið til 1941 og stuðst við veiði í Veturhúsatjörn og í Gripdeild. Bærinn var í 556 metra hæð. Byrjum við Sænautafellsleið milli Hákonarstaða á Jökuldal og Sænautasels á Jökuldalsheiði. Það er í 600 metra hæð í skarðinu milli Stóra-Svalbarðs að norðan og Litla-Svalbarðs að sunnan.

Förum suðvestur að eyðibýlinu Veturhúsum. Þaðan suður um Buskutjörn og vestan við fjallaskálann Gripdeild. Austan við Eiríksstaðahnefla og niður að þjóðvegi 923 austan við Eiríksstaði á Jökuldal. Þaðan er stutt leið vestur að Brú á Jökuldal.

13,5 km

Austfirðir

Skálar:

Gripdeild: N65 12.424 W15 25.768.

Nálægar leiðir: Sænautafell, Búðarháls, Aðalbólsleið.

Skrásetjari: Jónas Kristjánsson

Heimild: Herforingjaráðskort
Bugar

Frá Ámótsvaði á Hvítá um Reykjadalsárbuga að Rauðsgili og síðan að Giljum í Reykholtsdal.

Við Ásgarð norðaustan Stóra-Kropps er komin ólögleg fyrirstaða á þessari þjóðleið. Hafa menn því krækt upp á þjóðveg 50 framhjá fyrirstöðunni. Að fornu var Ámótsvað helzta vaðið á Hvítá og kemur mjög við sögu í Sturlungu. Þetta er leiðin frá vaðinu upp að höfuðbólinu Reykholti og síðan áfram austur á heiðavegi norður og suður. Á leiðinni er sagt, að farið sé 20 sinnum yfir Reykjadalsá vestan Reykholts og heitir það, að fara Buga. Víðast er leir í botni árinnar, en sums staðar möl þar ofan á.

Í árbók FÍ 2004 segir: “Brot verða á ánni, þar sem hún slær sér frá “brattbakka” öðrum megin árinnar og yfir að “flatbakka” og svo í brattbakkann hinum megin árinnar. Þar dregur úr straumnum og mölin sest til. Liggja brotin nánast frá flatbakka til flatbakka og heldur undan straumi. Eru þar bestu vöðin á bugðuánum og má fara eftir flatbökkunum og yfir á brotunum.”

Byrjum við Ámótsvað við ármót Hvítár og Reykjadalsár í Reykholtsdal. Þar heita Höfðahólar. Förum austur og upp Reykjadalsá og á bökkum hennar um Klett, Mjóanes og Miðnes, Hveranes, Víðigerði og Vellines. Sums staðar þarf að ríða í ánni út fyrir girðingar. Síðan austur fyrir Reykholt á móts við Úlfsstaði. Þar förum við suður yfir ána að Rauðsgili í Reykholtsdal.

23,7 km

Borgarfjörður-Mýrar

Nálægar leiðir: Hálsaleið, Húsafell, Fróðastaðavað, Ámótsvað, Langholtsvað.

Skrásetjari: Jónas Kristjánsson

Heimild: Sturlunga og Árbók FÍ 2004
Brúnavíkurskarð

Frá Kolbeinsfjöru í Borgarfirði um Brúnavíkurskarð til sæluhússins í Brúnavík.

Fyrrum aðalleiðin til Brúnavíkur eftir greinilegum stíg. Bratt er á köflum niður í víkina.

Förum frá Kolbeinsfjöru austsuðaustur í Brúnavíkurskarð í 350 metra hæð milli Geitfells að sunnan og Gránípu að norðan. Förum síðan í sneiðingum austur og niður í Brúnavík.

3,3 km

Austfirðir

Skálar:

Brúnavík: N65 31.600 W13 41.200.

Nálægar leiðir: Kjólsvík.

Skrásetjari: Jónas Kristjánsson

Heimild: Útivistarkort
Brúðgumaskarð

Frá Breiðuvík um Brúðgumaskarð til Keflavíkur.

Ræningjahóll er, þegar komið er í Hafnarlautir Keflavíkurmegin við vatnaskil. Þar áðu Englendingar með Eggert Hannesson hirðstjóra, þegar honum var rænt á Saurbæ 1579.

Förum frá bæjarhúsum í Breiðuvík austur um Víkurbotn og síðan suðaustur um Brúðgumaskarð í 320 metra hæð milli Kjalar að norðan og Stæðna að sunnan. Austan skarðsins beygjum við suður um brekkur til Keflavíkur.

7,7 km

Vestfirðir

Nálægar leiðir: Hafnarfjall, Breiðavíkurháls, Stæðavegur, Kóngshæð, Svarthamragil, Dalverpisvegur, Hyrnur, Látraheiði, Látraháls, Miklidalur.

Skrásetjari: Jónas Kristjánsson

Heimild: Herforingjaráðskort
Brúarjökull

Frá Grágæsadalsvegi um Kvíslar að Brúarjökli.

Byrjum við mót vegar í Grágæsadal. Förum suður um Kvíslar að Brúarjökli.

Athugið gosið í Holuhrauni 2014-2015.

9,6 km

Austfirðir

Jeppafært

Nálægir ferlar: Grágæsadalur, Vatnajökulsvegur.

Skrásetjari: Jónas Kristjánsson

Heimild: Útivistarkort
Brúarárskörð

Frá Hlöðuvöllum um Brúarárskörð að Úthlíð.

Á kortinu er sýnd greiðfær gönguleið með ánni austanverðri. Reiðleiðin er vestan árinnar og er ógreiðfær vegna þrengsla og úrrennslis. Ef hún er farin, þarf síðan að fara austur yfir Brúará neðan Arnarhóls, þegar komið er niður úr skörðunum, og fara austur á gönguleiðina, sem þar er orðin jeppaslóð. Á leiðinni milli Hlöðuvalla og Brúarárskarða er á kortinu sýnd jeppaslóð, sem fylgir klettabrík í norðvesturjaðri Rótarsands. Betra og styttra er að fara beint yfir sandinn og stefna á efra mynni Brúarárskarða.

Brúarárskörð eru aldagömul þjóðleið mili Hlöðuvalla og Bláskógabyggðar. Ég hef aldrei farið reiðleiðina, en veit, að hún er þröng og erfið. Verður ekki farin með rekstur, aðeins einhesta. Nauðsynlegt er að hafa staðkunnugan leiðsögumann. Brúarárskörð eru djúpt og hrikalegt gljúfur milli Högnhöfða og Rauðafells, þar sem vatnsmikil Brúará vellur fram. Í gilinu skiptast á grastorfur og skriður, þar sem feta verður varlega. Á leiðinni um gljúfrið er best að fylgja rim sem liggur milli gljúfursins og Kúadals, djúprar og víðáttumikillar kvosar. Fallhæð Brúarár í gegn um skörðin er um 200 metrar, innst er hún í 420 metrar, en 220 metrar, þar sem hún kemur fram úr gljúfrinu. Ég ítreka: Hafið með ykkur fylgdarmann.

Förum frá Hlöðuvöllum í 460 metra hæð til suðurs í norðvesturjaðri Rótarsands eftir jeppaslóð. Förum síðan suður úr slóðinni yfir sandinn í átt að Brúarárskörðum. Síðan suður um skörðin og ofan þeirra að austanverðu. Neðan skarðanna förum við suðsuðaustur um Úthlíðarhraun, þar sem við komum á jeppaslóð. Henni fylgjum við til suðausturs að þjóðvegi 37 við Miðhús og Úthlíð í Bláskógabyggð, í 140 metra hæð.

12,3 km

Árnessýsla

Erfitt fyrir hesta

Skálar:

Hlöðuvellir: N64 23.913 W20 33.488.

Nálægar leiðir: Eyfirðingavegur, Skessubásavegur, Hlöðufell, Miðfell, Helludalur, Hellisskarð, Farið, Miðdalsfjall.

Skrásetjari: Jónas Kristjánsson

Heimild: Árbækur Ferðafélagsins
Brunavötn

Frá Jökulheimum við Vatnajökul að Miklafelli á Síðumannaafrétti.

Bárðargötu er hér lýst í fimm dagleiðum. Nyrsta leiðin er hér kölluð Réttartorfa og hefst við Svartárkot á Mývatnsheiðum. Næst koma Öxnadalsdrög. Síðan Vonarskarð. Þá kemur Hamarskriki. Og loks Fljótsoddi. Sunnan hans byrjar þessi leið, Brunavötn, sem endar við Miklafell á Síðumannaafrétti.

Í þessari útgáfu er ekki gert ráð fyrir, að Bárður hafi farið yfir Hverfisfljót uppi við jökul, sem þó er eins líklegt, enda liggur sú leið betur við Gnúpum. Gnúpa-Bárður nam Bárðardal og bjó að Lundarbrekku. Fann, að sunnanáttir voru hlýrri og þurrari en norðanáttir. Því ætlaði hann, að betri lönd væru sunnanlands. Sendi syni sína suður á góunni að kanna það. Þeir fundu gróður í Vonarskarði á þessum kalda árstíma. Þarnæsta vor lét hann hvert húsdýra sinna bera byrðar suður yfir og nam allt Fljótshverfi.

Hin forna Bárðargata liggur vafalaust meðfram Síðujökli einhvers staðar yfir Hverfisfljót og áfram niður í Fljótshverfi að Gnúpum / Núpum. Á landnámsöld er líklegt, að vatnaskil hafi þvingað meira af jökulvatni í Skaftá og minna hafi runnið í Hverfisfljót, sem þá hét Raftalækur. Við förum hins vegar ekki yfir Hverfisfljót, heldur fylgjum jeppaslóð frá fljótinu til suðurs um Brunavötn og Fremri-Eyrar að slóð, sem liggur frá fjallaskálanum í Miklafelli að Blæng. Við förum þá slóð suðaustur að vesturbrún Miklafells og síðan suður fyrir fellið að skálanum, sem er suðaustan undir fellinu í 410 metra hæð.

26,0 km

Skaftafellssýslur

Jeppafært

Nálægar leiðir: Bárðargata

Skrásetjari: Jónas Kristjánson

Heimild: Landnámabók
Brunasandur

Hringleið um Brunasand.

Heitið er rangnefni, landið er að mestu gróið.

Förum frá Teygingalæk suður með Hverfisfljóti um Gljá niður að sjó. Þar er skipbrotsmannaskýli. Förum síðan vestur ströndina að Landbrotsvötnum. Norðvestur með þeim og síðan norður að Sléttabóli, þaðan norður í Hraunból og síðan með hraunjaðrinum vestur fyrir Orrustuhól að þjóðvegi 1.

39,9 km

Skaftafellssýslur

Skálar:

Fossfjara: N63 43.494 W17 40.157.

Nálægir ferlar: Miklafell.

Nálægar leiðir: Flosavegur.

Skrásetjari: Jónas Kristjánsson

Heimild: Jónas Kristjánsson
Bringur

Frá Skollabotni í Berufirði að Hálsi í Hamarsfirði og síðan að Teigarhorni í Berufirði.

Förum frá Skollabotni suður með Búlandsá vestanverðri og austan við Búlandstind og áfram til suðurs upp Bringur fyrir austan Flötufjöll. Síðan niður í Hamarsfjörð austan við Háls. Til baka norður fjallið og förum austar, síðan norðnorðaustur um Nautalág. Komum niður á þjóðveg 1 í Berufirði rétt vestan Teigarhorns.

6,8 km

Austfirðir

Nálægar leiðir: Flosaleið, Hamarsdalur.

Skrásetjari: Jónas Kristjánsson

Heimild: Herforingjaráðskort
Brimnes

Frá Enni í Skagafirði um Brimnes að Kolkuósi í Skagafirði.

Kolkuós hét fyrrum Kolbeinsárós og var þá skipalægi. Um tíma var verzlunarstaður í Kolkuósi snemma á 20. öld. Frá Kolkuósi er komið frægt hestakyn, Kolkuóshestar, ræktaðir af feðgum, Hartmanni Ásgrímssyni og Sigurmon Hartmannssyni í Kolkuósi. Kolkuóshross eru grein af Svaðastaðahrossum, sem löngum hafa verið fyrirferðarmest í íslenzkri hrossarækt. Frægasti stóðhestur frá Kolkuósi var Hörður, númer 591 í ættbók hrossa, annar frægur var Stokkhólma-Rauður frá Kolkuósi, númer 618 í ættbók. Kolkuóshross hross féllu vel að smekk nýrra kynslóða eftir miðja 20. öld, sem nutu hesta sem gæðinga til útreiða, fremur en að halda þeim til bústarfa og aðdrátta.

Byrjum við Enni í Skagafirði. Förum norður að sjávarsíðunni og áfram norður um Lón og Bakka að Laufhóli. Síðan norður ströndina að Brimnesi og þaðan norðaustur um Kolkuós að þjóðvegi 76 í Viðvíkursveit.

11,4 km

Skagafjörður

Nálægar leiðir: Hrísháls, Heljardalsheiði Deildardalsjökull.

Skrásetjari: Jónas Kristjánsson

Heimild: Herforingjaráðskort
Brekkuskarð

Frá Eyri í Ingólfsfirði að Húsá í Ófeigsfirði.

Á Eyri eru minjar um síldarsöltun og síldarverksmiðju, sem lögð var niður 1952.

Förum frá Eyri í Ingólfsfirði inn með firðinum sunnanverðum, fyrir botn hans og um bratta Ingólfsfjarðarbrekku norður á Teigahrygg. Síðan norðvestur um Brekkuskarð og niður að Húsá við botn Ófeigsfjarðar.

7,6 km

Vestfirðir

Nálægar leiðir: Seljanesmúli, Krossnesmúli, Miðstrandir, Ófeigsfjarðarheiði, Tagl.

Skrásetjari: Jónas Kristjánsson

Heimild: Herforingjaráðskort
Brekkufjall

Frá þjóðvegi 60 á Ódrjúgshálsi um Brekkufjall að slóð norður Þorskafjarðarheiði sunnan við Gedduvatn.

Byrjum ofan við sneiðinga þjóðvegar 60 af Ódrjúgshálsi niður og vestur í Djúpafjörð. Förum jeppaslóð norður milli Hálsár og Sauðadalsár og áfram um króka norður Brekkufjall. Áfram norður fyrir nyrstu drög Þverdals og síðan norður fyrir Djúpadalsá. Þaðan norðnorðaustur milli tveggja ónafngreindra vatna og áfram norðnorðaustur að reiðslóð um Þorskafjarðarheiði fyrir sunnan Gedduvatn. Þaðan liggur heiðarslóðin norður Langadal að Ísafjarðardjúpi.

20,2 km

Vestfirðir

Nálægar leiðir: Gróunes, Hallsteinsnes, Þorskafjarðarheiði.

Skrásetjari: Jónas Kristjánsson

Heimild: Útivistarkort
Brekknaheiði

Frá Þórshöfn á Langanesi um Brekknaheiði að Lómatjörn við Finnafjörð.

Förum frá Þórshöfn á Langanes suðsuðaustur og upp með Fossá að vestanverðu og síðan austan við Selvatn og vestan við Kolluvatn að Þernuvatni vestanverðu. Sunnan þess komum við í 200 metra hæð í Skörðum. Síðan til suðausturs vestan við Sauðvatn og loks um Sauðhöfða að Lómatjörn í Finnafirði við þjóðveg 85.

10,1 km

Þingeyjarsýslur, Austfirðir

Skrásetjari: Jónas Kristjánsson

Heimild: Kortavefur LH
Breiðuskörð

Frá Fljótsvatni um Breiðuskörð til Almenningaskarðs.

Ómerkt leið, ófær hestum og torfær mönnum.

Á útivistarkorti Hornstanda segir frá aðkomu að Breiðuskörðum að austanverðu: “Standi maður neðan skarðsins, teygir urð sig alllangt upp í hlíðina undir skarðsöxlinni, en klettabelti hægra megin hennar. Farið er upp urðina, þar til opnast inn á syllu í klettunum. Hún er gengin, þar til rof myndast ofan við hana, þar sem gengt er upp í skarðið. Þegar komið er úr skarðinu, er nokkuð greið leið niður …”

Byrjum við norðanvert Fljótsvatn, þar sem Svíná rennur í vatnið. Förum norðaustur Svínadal upp í Breiðuskörð í 460 metra hæð. Síðan förum við sneiðinga austur að Kirfi og austsuðaustur um Almenninga vestri að slóð milli Fljóts og Kjaransvíkur um Almenningaskarð.

6,4 km

Vestfirðir

Ekki fyrir hesta

Mjög bratt

Nálægar leiðir: Almenningar.

Skrásetjari: Jónas Kristjánsson

Heimild: Útivistarkort
Breiðbakur

Frá Fjallabaksleið nyrðri um Langasjó og Breiðbak í Jökulheima.

Ein stórfenglegasta eyðimerkurleið landsins framhjá fegursta stöðuvatni landsins og með einu víðfeðmasta útsýni landsins af tindi Breiðbaks.

Byrjum á Fjallabaksleið nyrðri milli Skuggafjalla og Herðubreiðar í 620 metra hæð. Förum meðfram Skuggafjallakvísl og norðvestan við Ljónstind og Gjátind í Norðari-Ófæru og áfram vestan við Blautulón, sem eru undir fjallinu Gretti. Norðvestan við okkur er Grænifjallgarður. Við förum áfram milli hans og Hellnafjalls að suðaustan. Þar komum við að suðurendanum á Langasjó í 660 metra hæð. Við beygjum yfir skarðið til norðurs vestan við Hrútabjörg og förum þar eftir dalverpi til norðausturs. Í dalbotninum sækir slóðin á brattann upp að tindi Breiðbaks í 1020 metra hæð. Áfram förum við norðaustur og niður af fjallinu, þar sem við mætum aftur slóðinni sem liggur í fjörunni. Frá vegamótum liggur slóðin meira til norðurs niður úr fjöllunum í Botnaver. Þar rennur Tungnaá á kvíslum og heita þar fyrst Launfit og Fit. Handan árinnar komum við að fjallaskálanum í Jökulheimum í 670 metra hæð.

32,1 km

Rangárvallasýsla

Skálar:

Langisjór: N64 07.151 W18 25.698.

Jökulheimar: N64 18.632 W18 14.304.

Jeppafært

Nálægir ferlar: Landmannaleið, Fjallabak nyrðra, Skælingar, Langisjór, Fljótsoddi, Hamarskriki, Jökulheimar.

Nálægar leiðir: Faxasund, Sveinstindur.

Skrásetjari: Jónas Kristjánsson

Heimild: Útivistarkort
Breiðavíkurháls

Frá Breiðuvík um Breiðavíkurháls til Láganúps í Kollsvík.

Breiðavík er þekktust fyrir misheppnað uppeldisheimili drengja, sem þar var. Í Kollsvík var ágætt útræði og voru þar 25 bátar um aldamótin 1900.

Förum frá Breiðuvík austnorðaustur að fjallinu Breið og norður upp í það og síðan norðnorðvestur á fjallið og um Breiðavíkurháls í 220 metra hæð. Þaðan norður og niður fjallið að austurhlið Litlavatns. Að lokum norðnorðaustur um Hnífa að Láganúpi í Kollsvík.

7,3 km

Vestfirðir

Nálægar leiðir: Stæðavegur, Brúðgumaskarð, Hafnarfjall, Kóngsskarð, Látraháls.

Skrásetjari: Jónas Kristjánsson

Heimild: Herforingjaráðskort
Breiðaskarð

Frá Vatnsfirði um Breiðaskarð til Trostansfjarðar.

Einnig er hægt að fara aðeins austar, um Mjóaskarð og komast á akveg í Hvanntóbrekkum.

Ólafur Jónsson, föðurbróðir Jóns forseta, drukknaði í Pennu í ágúst árið 1800 á leið til vígslu í Reykjavík.

Byrjum við mót þjóðvega 60 og 62 í Vatnsfirði. Förum til norðurs með þjóðvegi 60 yfir efri brúna á Pennu upp undir Tröllháls. Förum þar norðvestur um Smjördal austan árgilsins og síðan til vesturs dalinn um Smjördalsengi að Breiðaskarði í 420 metra hæð milli Klakks að norðanverðu og Ármannsfells að sunnanverðu. Síðan förum við vestnorðvestur og niður í botn Trostansfjarðar.

11,7 km

Vestfirðir

Nálægar leiðir: Þingmannaheiði, Lækjarheiði, Geirþjófsfjörður.

Skrásetjari: Jónas Kristjánsson

Heimild: Jóhann Svavarsson
Breiðadalsheiði

Frá Dagverðardal í Skutulsfirði til Breiðadals í Önundarfirði.

Um þessa leið var lagður bílvegur, sem nú hefur verið aflagður vegna jarðganga.

Förum frá Ísafirði suður Skutulsfjörð í Dagverðardal og upp sunnan Hnífafjalls, suður um Breiðadalsskarð í 610 metra hæð, bratt niður í Breiðdal og að ströndinni rétt norðan brúarinnar á Önundarfirði.

11,9 km

Vesstfirðir

Skálar:

Breiðadalsheiði: N66 02.073 W23 18.923.

Nálægar leiðir: Botnsheiði, Þverfjall, Þjófaskörð, Nónhorn.

Skrásetjari: Jónas Kristjánsson

Heimild: Herforingjaráðskort
Brattur

Frá Hamri á Mýrum til Skíðsholts á Mýrum.

Tengileið milli Skúlavatnsleiðar og Sauraleiðar.

Förum frá Hamri að Hundastapa á Mýrum. Förum vestnorðvestur um Bratt og suðvestan við Skíðsvatn. Síðan norður til Skíðsholts á Skúlavatnsleið milli þjóðvegar 1 við Fíflholt og Laxárholts.

2,0 km

Borgarfjörður-Mýrar

Nálægar leiðir: Skúlavatn, Saurar.

Skrásetjari: Jónas Kristjánsson

Heimild: Herforingjaráðskort
Brattholt

Frá Brúarhlöðum um Brattholt að Gullfossi.

Þetta er gamli Gullfossvegurinn meðfram Hvítá.

Byrjum á þjóðvegi 30 rétt norðan við brúna yfir Hvítá á Brúarhlöðum. Förum jeppaslóð norður með Hvítá vestanverðri, milli árinnar og Háafjalls, og loks um Brattholt. Þetta er gamli Gullfossvegurinn. Við Brattholt komum við að þjóðvegi 35 og fylgjum honum að Gullfossi.

8,2 km

Árnessýsla

Jeppafært

Nálægir ferlar: Fremstaver.

Skrásetjari: Jónas Kristjánsson

Heimild: Herforingjaráðskort
Brattabrekka

Frá Sauðafelli í Dölum að Hvammi í Norðurárdal.

Þessi leið er að mestu orðin að bílvegi með varanlegu slitlagi og því ófær hestum. Aðeins sjálf Brattabrekka er enn reiðleið. Hér er þeim kafla leiðarinnar lýst.

Um Bröttubrekku lá gamla póstleiðin vestur í Dali. Sturla Sighvatsson á Sauðafelli hafði hestvörð árið 1238 í Bröttubrekku til að fylgjast með ferðum herflokks Gissurar Þorvaldssonar og Kolbeins unga. Í Sturlunga sögu er sagt frá ferð Þórðar kakala um Bröttubrekku 1243. Þar segir: “Skildust þeir við það, að Snorri fór vestur í fjörðu, en Þórður fór leið sína vestur á Skógarströnd og svo inn til Dala. Fann Þórður menn sína alla að Höfða við Haukadalsá. Riðu þeir þá manni miður en hálfur sjötti tugur suður um Bröttubrekku og suður yfir Karlsháls um nóttina og svo upp eftir Kjarrárdal og komu fram drottinsmorgun við sólarroð til Fljótstungu svo að enginn maður varð var við reið þeirra um héraðið. Riðu þeir drottinsdagskvöldið á Arnarvatnsheiði.”

Byrjum við þjóðveg 60, þar sem hann liggur yfir Brúnkollugil. Þjóðvegurinn liggur beint suður, en við förum suðaustur inn Suðurárdal og bratt austur og upp í skarð í 400 metra hæð milli Bana að norðan og Brekkumúla að sunnan. Þar komum við á brún Bröttubrekku. Þar förum við varlega sneiðinga niður bratta brekku í Bjarnadal. Það er Brattabrekka, núverandi bílvegur liggur ekki um hana. Fylgjum dalnum beint til suðurs og komum aftur inn á þjóðveg 60 suðvestan við Baulu og austan við Bungu.

8,5 km

Snæfellsnes-Dalir

Nálægir ferlar: Jafnaskarð.

Skrásetjari: Glaður, hestamannafélag

Heimild: Glaður, hestamannafélag